cyanic-selkie/wikianc huggingface dataset:
Femfaktormodellen
Femfaktormodellen, eller femfaktormodellen for personlighetstrekk (ofte referert til som The Big Five) er en psykologisk teori som antar at individers personlighet kan forstås og beskrives ved hjelp av fem overordnete oppsummerende dimensjoner (domener) som 30 underliggende trekk (fasetter) ordnes inn under, fordelt på de fem domenene. Modellen er den teorien innen personlighetspsykologi som har fått mest oppmerksomhet og støtte de siste to tiårene, med sine fem oppsummerende dimensjoner: Åpenhet for erfaring, planmessighet, ekstroversjon, medmenneskelighet og nevrotisisme. Femfaktormodellen antar i tillegg at alle mennesker grunnleggende deler noen bestemte felles egenskaper (trekk) som man kan ha i større eller mindre grad. Et trekk innenfor teorien forstås som en egenskap ved individet som får det til å handle på en bestemt måte i bestemte situasjoner som er relativt stabilt over lengre tid. Femfaktormodellen blir ofte brukt i grunnstammen til personlighetstester.
Teoriens utvikling
Femfaktormodellen er basert på en kombinasjon av den leksikalske hypotese og den statistiske hypotese innen personlighetspsykologi. Den leksikalske hypotesen sier at «alle viktige individuelle forskjeller har blitt innbakt i det naturlige språket». Det vil si at den måten mennesker snakker om seg selv og hverandre på avspeiler hvilke trekk som går igjen som viktige i språket og dermed også i realiteten er viktige personlighetstrekk. Allport og Odbert gjennomgikk i 1930-årene ordbøker og fant cirka 150,000 oppføringer av ulike adjektiver for menneskelige trekk, som de reduserte til 17,953 unike beskrivende ord i det engelske språket. Disse adjektivene ble igjen inndelt i kategoriene Stabile trekk som sikker og intelligent, Forbigående tilstander, aktiviteter og humør som handlingsrettet og glad, Sosiale evalueringer som sjarmerende og irriterende og Metaforiske, fysiske og tvilsomme beskrivelser som produktiv og å lene seg på andre. Catell videreutviklet Stabile trekk-delen av taksonomien til Allport og Odbert ved å redusere alle adjektivene til 171 grupper av ord han mente hørte naturlig sammen. Deretter fortsatte han å ekskludere og inkludere ord som hørte sammen slik at han endte opp med 35 grupper. Fiske fulgte opp med å kjøre en faktoranalyse på 22 av Catells grupper hvor han fant en famfaktorstruktur. Faktoranalyse er basert på den statistiske hypotese som innebærer at man lar mange mennesker gi seg selv en skåre på hvorvidt et ord beskriver dem selv, for deretter å kunne se hvilke ord som tenderer til å opptre sammen. Mange replikasjoner har senere funnet støtte for en femfaktorstruktur ved bruk av faktoranalyse.
Evidens
Det har vært utført krysskulturelle undersøkelser i ulike språk og samfunn som gir støtte til at personlighet kan beskrives og forstås ved hjelp av fem domener. McCrae & Costa har utviklet en målemetode, NEO-PI-R (The neuroticism-extraversion-openness personality inventory reversed), for å kunne undersøke personligheten til et individ basert på Femfaktormodellen. NEO-PI-R består av en rekke utsagn man skal si hvor godt passer på en selv for å kunne måle ens personlighet på de fem oppsummerende domenene som representerer dimensjoner det er mulig å skåre mer eller mindre høyt på. Til sammen skal NEO-PI-R gi et bilde av hvordan personligheten til et individ ser ut på de ulike domenene. I et utviklingsperspektiv (jfr. utviklingspsykologi) kan man se at skåren på domenene Åpenhet for erfaring, Ekstroversjon og Nevrotisisme går noe ned med alderen, mens tilsvarende har man funnet at skåren på domenene Planmessighet og Medmenneskelighet går noe opp.
Selv om Femfaktormodellen er dominerende og har solid empirisk støtte, hersker det noe uklarhet om hvordan man skal oppsummere den såkalte femte dimensjonen, Åpenhet for erfaring. Åpenhet for erfaring har blant annet blitt kalt forstand, kultur, intelligens, forestillingevne, følsomhet, åpenhet og åpenhjertig innstilling. Det ser ut til at man ender opp så forskjellig på grunn av at man bruker ulike utvalg av ord og enten benytter den leksikalske eller den statistiske tilnærming for å utforske hvilken faktor man ender opp med.
En kritikk som har blitt reist blant annet av Jack Block mot Femfaktormodellen er at den mangler et teoretisk fundament og således er ateoretisk. Man vet med andre ord at modellen kan beskrive ulike personligheter noenlunde konsistent, men man vet ikke hvorfor. I tillegg har det vist seg at selvrapporteringen som personlighetstester baserer seg på gjør at man ved å vite hva som er ønskelig kan svare ut ifra det, og dermed vil ikke ens «virkelige» personlighet nødvendigvis komme frem. Personlighetstester har også generelt blitt kritisert for å favorisere visse egenskaper framfor andre, når det ikke nødvendigvis er relevant, for eksempel for en stilling i arbeidslivet. Prediksjonsevnen til Femfaktormodellen har dessuten vist seg å være relativt lav for hvordan man vil prestere i for eksempel en fremtidig jobb etter å ha tatt en personlighetstest.
Oversikt over femfaktormodellen
Hvert enkelt domene i Femfaktormodellen har seks underliggende fasetter som det med NEO-PI-R er mulig å skåre mer eller mindre høyt på. For å få en personlighetsprofil som skal oppsummere ens personlighet, tar man gjennomsnittet av alle skårene på fasettene for å få skåren på domenene. Domenene med tilhørende fasetter (basert på Nordvik, 2009) er som følger:
Åpenhet for erfarings-fasettene (Openness)
Planmessighets-fasettene (Conscientiousness)
Ekstroversjons-fasettene (Extraversion)
Nevrotisisme-fasettene (Neuroticism)
SS «Henry Bacon»
SS «Henry Bacon» var et amerikanskregistrert Libertyskip og det siste allierte skip som ble senket av det tyske Luftwaffe under andre verdenskrig. Ved forliset i Barentshavet 23. februar 1945 døde 22 besetningsmedlemmer og syv medlemmer av United States Navy Armed Guard. Ombord på skipet var også norske flyktninger fra Sørøya i Finnmark, for sin innsats for disse fikk skipets fører, Alfred Carini det norske Krigskorset post mortem.
Isolation (album)
Isolation er det femte studioalbumet fra det amerikanske rockebandet Toto, utgitt i november 1984. Albumet er bandets første av to med Fergie Frederiksen som vokalist, etter at Bobby Kimball sluttet under innspillingen av albumet. Kimball rakk likevel å bidra med bakgrunnsvokal.
SS «Henry Bacon»
SS «Henry Bacon» ble bygget, sjøsatt og overlevert fra et amerikansk skipsverft i løpet av et par måneder høsten 1942, en vanlig byggetid for de serieproduserte «Libertyskipene». Skipet gikk så i konvoifart mellom østkysten av USA og Murmansk og i januar 1945 var det i Murmansk hvor SS «Henry Bacon» fikk i oppdrag å føre 19 norske sivile, som var evakuert fra Finnmark til Murmansk av amerikanske destroyere, til Storbritannia. Skipet hadde et sivilt mannskap supplert med offiserer og besetning tilhørende den amerikanske marinen. Under overfarten til Skottland kom SS «Henry Bacon» ut for dårlig vær og fikk problemer med roret. Skipet kom bort fra konvoien.
Trespringere
Trespringere, Philodromidae, er en gruppe (familie) av edderkopper som tilhører undergruppen Entelegynae i gruppen Araneomorphae. Som de norske navnene antyder er dette raske edderkopper med hurtige bevegelser. Ofte finnes de på trestammer og lignenede steder.
SS «Henry Bacon»
Det ble angrepet av 23 tyske Junkers Ju 88, men klarte å skyte ned fem tyske fly før skipet ble torpedert. Angrepet hadde ødelagt alle unntatt en livbåt. Skipsfører Alfred Carini beordret de norske sivile i denne. Noen av skipets sivile mannskap fikk resterende plasser i livbåten.
Telegrafist Earnal «Spud» Campbell ble beordret i livbåten for å forsøke å oppnå radiokontakt med konvoiens skip, noe som lykkes, slik at alle i livbåten ble reddet. Skipsfører Carini, 21 andre sjømenn og sju medlemmer av den amerikanske marinen som ble værende igjen på SS «Henry Bacon», omkom. Britiske destroyere klarte å redde 25 av mannskapet som måtte hoppe i sjøen. Carini ble sist observert på skipets bro.
Trespringere
Utseende
Stor sett middelsstore (kroppslengde 2–16 mm), flate, langbeinte, gråbrunt-spraglete edderkopper. De har åtte ganske små øyne. De fleste sitter med beina vidt spredte, men artene i slekten Tibellus strekker seg ut på undersiden av gressblader og virker svært langstrakte.
Isolation (album)
Albumet solgte godt, men ble ansett som noe mislykket i forhold til salgstallene for det forrige albumet, Toto IV. Isolation kom som høyest på 42.-plass på Billboard 200 i USA.
Trespringere
Levevis
De er aktive jegere som særlig finnes på barken av trær der de er utmerket kamuflert. De gjemmer seg gjerne i sprekker eller under løs bark. De sitter stort sett stille, men når de beveger seg, skjer det raskt at det menneskelige øyet ofte har vanskelig for å oppfatte det. Slik kan edderkoppen komme seg over til den andre siden av et blad eller en trestamme om den føler seg truet. Til en viss grad kan disse edderkoppene forandre farge for å gå i ett med underlaget. Kurtise og paring er trolig svært kortvarige hos disse artene. Hunnen spinner en eggsekk av silke, festet den til underlaget og sitter over den til eggene er klekket. Hunnens kamuflasjefarger gjør at også eggsekken er svært vanskelig å se.
Utbredelse
Familien er utbredt over så godt som hele Jorden, unntatt polarområdene og noen ørkenområder.
Systematisk inndeling / europeiske arter
Denne familien ble før vanligvis regnet som en undergruppe av krabbeedderkopper (Thomisidae).
Justyna Kowalczyk
Justyna Maria Kowalczyk-Tekieli (født 19. januar 1983) er en polsk tidligere langrennsløper som representerte AZS AWF Katowice. Hun debuterte i verdenscupen 9. desember 2001 med en 64.-plass på sprinten i Cogne.
Hun har to gull fra VM og to fra OL og har vunnet verdenscupen i langrenn fire ganger og Tour de Ski sammenlagt fire ganger.
Karriere
Under VM i 2005 i Oberstdorf kom hun på fjerdeplass på 30 km klassisk, men ble diskvalifisert etter å ha avlagt positiv dopingprøve etter en tidligere konkurranse. I prøvene ble det funnet deksametason som er et syntetisk glukokortikoid. Hun ble utestengt i to år, men utestengelsen ble senere opphevet av Den internasjonale voldgiftsretten for sport slik at hun fikk lov å konkurrere under OL i 2006 i Torino.
Under OL i 2006 i Torino tok hun bronsemedaljen på 30 km fristil. Kowalczyk tok sin første verdenscupseier på 10 km klassisk i Otepää den 27. januar 2007. I sesongen 2007/08 gjorde hun store fremskritt, og da tok hun sin andre verdenscupseier, på 15 km dobbel jaktstart i Canmore den 22. januar 2008. I tillegg hadde hun flere pallplasseringer, og hun ble nummer tre i verdenscupen sammenlagt.
Kowalczyk tok sin tredje verdenscupseier på 15 km dobbel jaktstart i Vancouver den 17. januar 2009, før hun tok sin fjerde på 10 km klassisk i Otepää den 24. januar. Hun vant det siste rennet før VM, 10 km klassisk i Val di Dentro, og under VM tok hun gull på 30 km fristil, fellesstart og 15 km dobbel jaktstart og bronse på 10 km klassisk.
Hun fortsatte å dominere verdenscupen etter VM, og hun vant 10 km fristil i Lahtis med nesten et halvt minutt på Charlotte Kalla og Marthe Kristoffersen. Kowalczyk vant verdenscupen sammenlagt foran slovenske Petra Majdič.
I sesongen 2009/10 gikk Kowalczyk inn til seks verdenscupseire, blant annet vant hun Tour de Ski, og hun vant verdenscupen sammenlagt. I OL i 2010 i Vancouver gikk hun inn til sølv på klassisk sprint bak Marit Bjørgen. På den avsluttende 30 km klassisk kom det til et spurtoppgjør med den tredobbelte gullvinneren Marit Bjørgen som Kowalczyk avgjorde til sin fordel.
Kowalczyk vant verdenscupen sammenlagt for tredje gang på rad sesongen 2010/11 etter ni andreplasser, alle på plassen bak Marit Bjørgen. I Tour de Ski, der Bjørgen ikke deltok, vant Kowalczyk klart sammenlagt etter å ha vunnet fire av de åtte etappene. Dette sikret også nok poeng til å vinne både verdenscupen sammenlagt og distansecupen. I VM 2011 ble det to sølv- og to bronsemedaljer.
Hun vant Tour de Ski 2011/12 sammenlagt etter å ha vunnet de tre første og den åttende etappen. I den avgjørende etappen opp slalåmbakken i Val di Fiemme gikk hun fra Marit Bjørgen med 28 sekunder. Hun ble nummer to sammenlagt i verdenscupen i langrenn 2011/12. Sesongen 2012/13 vant hun Tour de Ski for fjerde gang på rad og verdenscupen sammenlagt for fjerde gang på fem sesonger.
I Vinter-OL 2014 i Sotsji gikk Kowalczyk inn til gull på 10 km klassisk. Charlotte Kalla og Therese Johaug fulgte på de neste plassene.
I VM 2015 i Falun ble hun nummer fire på sprint klassisk, og hun fikk bronse i lagsprint fristil der hun gikk på det polske laget sammen med Sylwia Jaśkowiec. Hun ble nummer 17 på 30 km klassisk. Kowalczyk vant Vasaloppet 2015.
I Tour de Ski 2016 endte hun på 23.-plass sammenlagt, med en 14.-plass i Oberstdorf som beste enkeltresultat.
La Grande 3-demningen
La Grande 3 er en demning og et vannkraftverk som utnytter den kunstige innsjøen La Grande 3-reservoaret (La Grande 3 Reservoir) i elven La Grande River i Quebec, Canada. Demningen som gir vann til stasjonen er La Grande 3-demningen. Kraftstasjonen inngår sammen med Robert-Bourassa vannkraftverk i James Bay-prosjektet, som demmer opp La Grande-elva en rekke steder. Demningen og kraftverket ble bygget ut i årene fra 1982 til 1985.
Effekt installert er 2 148 MW, fordelt på 12 turbiner.
Jared Lewis
Jared Lewis (født 9. mars 1982) er en friidrettsutøver fra Saint Vincent og Grenadinene, som konkurrerer i sprintløp. Han representerte Saint Vincent og Grenadinene under Sommer-OL 2008. Han deltok på 100 meter, og ble utslått i første kvalifiseringsrunde, der han ble nummer åtte i sitt heat med tiden 11,00.
Haus Graven
Haus Graven er en vannborg beliggende i Langenfeld i Nordrhein-Westfalen i Tyskland.
Vannborg
En vannborg, eller et vannslott, er en borg eller et slott, hvor det omkringliggende vann (det være seg vollgrav eller annet) går helt opp til yttermurene. Vannet tjente opprinnelig som et forsvarsverk for borgen. Vannborger ble typisk bygget på flatt land, hvor det ikke fantes noen annen form for naturlige barrierer.
Ole Borge
Ole Borge (født 4. mai 1916, død 24. mai 1995 var en norsk jurist og motstandsmann under andre verdenskrig, medlem av Milorgs sentrale ledelse.
Liv og virke
Borge ble født i Kristiania, studerte juss ved Universitetet i Oslo og var med i Milorg fra 1943 til 1945. Etter frigjøringen av Norge var Borge aktor i landssviksaker (rettssaker mot medlemmer av Nasjonal Samling og andre som hadde samarbeidet med de tyske okkupantene).
Borge bidro til etableringen av Norges Hjemmefrontmuseum og var styreformann fra 1971 til 1995. Borge ble for sin innsats i motstandsbevegelsen tildelt deltakermedaljen og King's Medal for Courage in the Cause of Freedom.
Vålåskaret
Vålåskaret er Norges første fredede setergrend (1967) og ligger i den nordøstlige delen av Trollheimen i Resdalen. Grenda ligger på veien mellom Å i Orkland kommune og Rindal i Rindal kommune, omtrent 15 km fra Å sentrum.
Det er nevnt ni seterstuer og seks uthus i fredningslisten. Seterhusene er alle håndlaftet, har torvtak og er for det meste fra tidlig 1800-tallet.
Seterdrifta på Vålåskaret ble lagt ned i 1950-årene, men de fleste seterstuene er i dag bruk som fritidshus. Den stua som er minst endret har knapt vært endret i løpet av 1900-tallet.
Vålåskaret ligger idyllisk til i en slakk sørlendt skråning i nordenden av Resvatnet. Vålåskarsbekken passerer Vålåskaret og renner fra Snipvatnan til Resvatnet. Vålåskaret er et fint utgangspunkt for de som ønsker å merket sommerløype til Resfjellet (1161 moh.) som tar omtrent to timer hver vei. En ettermiddagstur er mulig til toppen av Mjuken.
Bevaring av seterhus
Et samarbeidsprosjekt for opplæring og istandsetting av fredede bygninger er i gang på Vålåskaret. Prosjektet kom igang etter initiativ av eiere av seterhusene og Meldal Bygdemuseum, med tilskudd fra Riksantikvaren.
Vålåskarstevnet
Hvert år i august arrangerer Meldal Historielag Vålåskarstevnet. I over 30 år har dagsaktuelle gjestetalere fortalt historier og hatt framvisning av tidsbilder fra ulike tidsepoker.
Eirik Solheim
Eirik Johan Solheim (født 20. august 1960) er professor i ortopedi ved Universitetet i Bergen, og spesialist på skulder, albue, kne  og ankel skader. Eirik Johan Solheim forsvarte sitt doktorgradsarbeide om beintilheling, Effects of Bioerodible Polyorthoester on Heterotopic and Orthotopic Bone Induction in Rats ved Universitetet i Oslo i 1993. Han har sin spesialistutdannelse i ortopedisk kirurgi fra Kysthospitalet i Hagevik, Haukeland universitetssykehus og Haraldsplass Diakonale Sykehus. Han har sitt kliniske virke ved Aleris Nesttun, Bergen (tidligere kalt Teres Bergen, Bergen Kirurgiske Sykehus og Klinikk Bergen) og var sjeflege/medisinsk ansvarlig fra 2005 til 2015.
Randmåler
Randmåler (Lomaspilis marginata) er en sommerfugl i gruppen av de egentlige målere (Geometridae). Denne lille, svarte og hvite måleren er vanlig over det meste av Norge.
Utseende
En ganske liten (vingespenn 22 – 28 mm), slank måler, vingene med hvit grunnfarge og varierende innslag av svart. Kroppen er gråsvart. Forvingen er vanligvis bredt svart langs det meste av forkanten og hele ytterkanten, men den svarte fargen langs forkanten er oftest avbrutt på to steder slik at det dannes to flekker, én ved roten og en mer eller mindre trekantet flekk midt i vingen. Sistnevnte er ofte forlenget like ned til bakkanten. Det svarte båndet langs ytterkanten er svært uregelmessig. Bakvingen har vanligvis mer eller mindre bredt svart ytterkant, i tillegg ofte et svart tverrbånd lenger inne i vingen.
Larven er nokså kraftig til målerlarve å være, grålig grønn og glatt.
Levevis
Randmåleren finnes i løvskog. Larvene lever på selje, osp, bjørk og hassel. De voksne målerne flyr om natten, men skremmes også lett opp på dagtid.
Utbredelse
Randmåleren er vanlig over hele Europa og videre østover til Mongolia. I Norge finnes den i praktisk talt hele landet, bortsett fra på fjellet.
Hunisk
Hunisk var språket som ble snakket av hunerne i det huniske rike. Hunerne var en heterogen, multi-etnisk stammekonføderasjon som regjerte i store deler av Øst-Europa og invaderte Vest-Europa i løpet av det 4. og 5. århundre. Mange ulike språk ble talt innenfor det huniske rike. Den greske historikeren Priskos fortalte at hunisk ble snakket sammen med gotisk og språkene til andre stammer som ble underkastet av hunerne.
Det finnes begrensede bevis for språket. De eneste som er bevart, er omtrent bare egennavn. For øyeblikket kan ikke det huniske språket klassifiseres, men på grunn av opprinnelsen til disse egennavnene har det blitt sammenlignet hovedsakelig med tyrkiske språk og mongolske språk.
Federal Reserve Note
Federal Reserve Notes kan ikke veksles inn i gull eller sølv, og er derfor såkalt fiat-penger. Sedlene er imidlertid et tvunget betalingsmiddel, og har derfor påskriften «this note is legal tender for all debts, public and private».
The Open Championship 2023
The Open Championship 2023 ble arrangert i Hoylake i England fra 20. til 23. juli 2023.
Eksterne lenker
53.385°N, -3.19°W
Trikken i Norrköping
Trikken i Norrköping, Sverige, ble åpnet i 1904 og har maksimalt hatt fire linjer (i 1957-1958). Siden linje 4 ble nedlagt i 1966 er det bare to linjer igjen: Linje 2 og linje 3. Sporvidden er 1435 millimeter.
Linje 2 går på strekningen Fridvalla – Kvarnberget og linje 3 går fra Vidablick til Klockaretorpet. Begge linjene passerer gjennom sentrale deler av byen, men linje 2 har der en østligere strekning enn linje 3 som går i gjennom hovedgaten Drottninggatan. Linje 2 har på 2000-tallet blitt forlengt med cirka fem kilometer, til Navestad i sydøstligste Norrköping. Den første delen av forlengelsen åpnet i 2006 og i 2011 ble den tredje og siste etappe i dette prosjekt klar. Prosjektet har innebåret at bydelen Klingsberg har mistet sin trikketrafikk (tre stoppesteder), men der finnes ennå spor.
De trikketyper som brukes i vanlig trafikk idag kalles M97 og M06. Noen trikker av den eldre type M67K kan brukes som reservekjøretøy. Disse trikker ble innkjøpt i sammenheng med Sveriges overgang fra venstre- til høyretrafikk i 1967 og kaltes da M67. Etter en ombygging og modernisering i 1990-årene fikk de sitt nåværende navn. På 2010-tallet har man hatt problemer med trikkemangel, blant annet på grunn av forsinkede leveranser av nye trikker av type M06 (Flexity Classic) fra Bombardier Transportation. I 2011 fikk man derfor gjennom Bombardier overta noen brukte trikker, som er bygget av Tatra på 1980-tallet og tidligere har gått i trafikk i Berlin. De betegnedes M11 men er ikke lenger i bruk.
Trikken i Norrköping kjøres idag av Veolia på oppdrag av Östgötatrafiken, som også har ansvaret for buss- og lokaltogstrafikk i Östergötlands län. Sporveien og trikkene eies av Norrköping kommune.
Nicole Brown Simpson
Hennes tidligere ektemann, O.J. Simpson, ble arrestert og funnet ikke skyldig i drap både henne og Ronald Goldman i en kontroversiell rettssak. O.J. Simpson ble senere funnet ansvarlig for dødsfall i en sivil sak anlagt av familiene til de to ofrene.
Brown og Simpson giftet seg den 2. februar 1985, fem år etter han sluttet som profesjonell fotballspiller. De fikk to barn sammen, Sydney Brooke (født 17. oktober 1985) og Justin Ryan Simpson (født 6. august 1988). Ekteskapet varte i syv år, frem til Brown søkte om skilsmisse i 1992, angivelig på grunn av «uforsonlige forskjeller» mellom ektefellene.
Natt til 13. juni 1994, etter at naboer hadde varslet politiet, ble de lemlestede likene av Nicole Simpson og hennes gode venn Ronald Goldman funnet på gårdsplassen foran hennes leilighet i Sør Bundy Drive i Brentwood-området i Los Angeles. Goldman var servitør på restauranten Mezzaluna, hvor Brown og hennes familie hadde spist middag den samme kvelden de ble funnet drept.
O.J. Simpson ble arrestert og siktet for begge drapene, men ble frikjent i rettssaken mot ham. I en etterfølgende sivil rettssak ble han funnet ansvarlig for drapene både på sin eks-kone og Ronald Goldman. Han ble dømt til å betale 33,500,000 amerikanske dollar til de etterlatte av familiene til Brown og Goldman.
I 1994 etablerte Nicole Browns søster Denise Brown et minnefond kalt The Nicole Brown Charitable Foundation i Nicole Browns minne. Dette fondet hadde som mål å skulle hjelpe ofre for vold i hjemmet.
Eikelurvemåler
Utseende
En ganske stor (vingspenn 40 – 55 mm) og kraftig måler med avlange forvinger. Hannen har fjærformede antenner. Forkroppen er gråhvit med en mørk tegning på brystet, bakkroppen lysbrun. Forvingen er gråhvit med to brede, uregelmessige, brune, svartkantede tverrbånd, det ytterste av disse langs vingens ytterkant. Mellom de to brune tverrbåndene er det et smalt, ofte ufullstendig, svart tverrbånd. Bakvingen har bare ett brunt tverrbånd. Den ligner slektningen bjørkelurvemåler (Biston betularia), men kan kjennes på vingenes brune tverrbånd, dessuten flyr den tidligere på våren. Larven er mørkebrun og litt knudrete.
Levevis
Arten er knyttet til eikeskog hos oss, men larvene kan også forekomme på andre trær enn eik. De voksne målerne flyr i mars – mai.
Utbredelse
Eikelurvemåleren finnes over det meste av Europa, unntatt lengst i nord, dessuten i Nord-Afrika og Midtøsten. I Norge følger den eikeskogens utbredelse og er funnet vest til Vest-Agder.
Gøy på landet (musikkalbum)
Gøy på landet er et musikkalbum av Dænsebændet, utgitt i 2000. Musikkgruppen ble med denne platen nominert til Spellemannprisen 2000 i klassen danseorkester.
Daniel-François Auber
Han ble fra 1857 keiserlig kapellmester. Av av hans 49 operaer er de best kjente La muette de Portici fra 1828 og Fra Diavolo fra 1830.
Mark Fuhrman
Mark Fuhrman (født 5. februar 1952) er en amerikansk forfatter, tidligere radiovert og etterforsker ved Los Angeles Police Department (LAPD). Han er også en dømt forbryter som var mest kjent for sin rolle i etterforskningen av drapene på Nicole Brown Simpson og hennes gode venn Ronald Lyle Goldman og hans påfølgende domfellelse for mened i retten.
Joachim Havikhagen
Joachim Havikhagen (født 5. september 1991) er en norsk snøbrettkjører.
I 2010 deltok han i sitt første OL, 18 år gammel, da han kvalifiserte seg til OL i Vancouver, der han og Stian Sivertzen deltok i snowboardcross. Hans beste internasjonale plassering før OL 2010 var en 12.-plass i World Cup i snowboardcross, som han fikk i Bad Gastein, januar 2010.
Mark Fuhrman
Fuhrman gikk først på Peninsula High School i Gig Harbor, Washington og i 1970 vervet han seg til US Marine Corps. Han ble utskrevet ærefullt i løpet 1975, da hadde han oppnådd graden sersjant. Senere samme år begynte han i LAPD som politibetjent, og han ble senere utnevnt til politietterforsker. Fuhrman satt som politietterforsker i 20 år, og han ble tildelt 55 utmerkelser før han pensjonerte seg. Per februar 2010 er Fuhrman den eneste personen som har blitt funnet skyldig i en forbrytelse tilknyttet O.J. Simpson-drapssaken.
Fuhrman uttalte han fant en blod-farget hanske i Nicole Brown Simpson's leilighet (åstedet for drapet på Nicole Brown Simpson og Ronald Goldman), og han fant også en annen slik hanske i hjemmet til O.J. Simpson. Fuhrman opplyste også om å ha sett en rekke blod-dråper i Simpson sitt hjem. Han uttalte at han gikk inn på Simpson's eiendom uten å ha en ransakelsesordre på grunn av presserende omstendigheter, spesifikt hans bekymring for at Simpson selv kunne ha blitt skadet.
Like etter den foreløpige høringen i O.J. Simpson drap rettssak, Simpsons forsvarere hevdet at Fuhrman plantet hansken på Simpsons Brentwood-eiendom som del av et rasistisk motivert forsøk på å ramme Simpson for drapene på Nicole Brown Simpson og Ronald Lyle Goldman.
I vitneboksen hevdet Fuhrman at han ikke hadde noen rasistiske holdninger, og på direkte spørsmål fra forsvaret til O. J. Simpson, hevdet han at han aldri hadde brukt ordet nigger om svarte personer. Tre måneder etter dette vitneprovet fant forsvaret flere lydbånd der Fuhrman brukte ordet «nigger» om svarte. Dette bidro til å svekke Fuhrmans troverdighet og styrket forsvarets teorier om at det eksisterte utbredt korrupsjon og rasisme i LAPD. Den 2. oktober 1996 aksepterte Fuhrman å bli dømt til tre års prøvetid og til å betale en bot på $ 200 fordi det ble bevist at han hadde løyet i rettssaken om O. J. Simpson.
Argentinas sentralbank
Argentinas sentralbank (spansk: Banco Central de la República Argentina – BCRA) er sentralbanken i Argentina.
EM i friidrett 2010 – Stavsprang menn
Stavsprang herrer under EM i friidrett 2010 fant sted den 29. og 31. juli 2010 på Estadi Olímpic Lluís Companys i Barcelona.
Argentinas sentralbank
Historie
BCRA ble etablert 28. mai 1935, da det tidligere Valutarådet (Currency Board) ble lagt ned til fordel for den nye sentralbanken, som en del av Argentinas reform av bankvesenet og pengepolitikken. Valutarådet hadde da eksistert siden 1899.
Fra 1935 begynte Argentina å beregne blant annet landets nasjonalinntekt, noe som ikke var gjort før. En av hovedoppgavene i starten var å kjempe for god likviditet og sunn drift av bankvesenet, så de vedtok forbud mot transaksjoner som kunne sette dette i fare.
I den senere tid har Argentina slitt med svært høy utenlandsgjeld og inflasjon, og sentralbanken låste den argentinske Pesosen til amerikanske dollar i perioden 1991–2002 med et 1-til-1-forhold.
Sentralbanksjef
Pr juni 2022 er Miguel Ángel Pesce sentralbanksjef (Presidente). Han ble utnevnt 6. desember 2019.
Sergio Adrián Woyecheszen er visesentralbanksjef (Vicepresidente).
Fahrenheit (album)
Fahrenheit er det sjette studioalbumet fra det amerikanske rockebandet Toto, utgitt i august 1986. Albumet er bandets første med Joseph Williams som vokalist, da Fergie Frederiksen måtte forlate bandet under innspillingen. Frederiksen bidro likevel med bakgrunnsvokal på «Could This Be Love». Dette er også Steve Porcaros siste Toto-album som fast medlem av bandet. Albumet kom på 54.-plass på Billboard 200 i USA.
Eksterne lenker
Fahrenheit (disambigua)
Saggrenda stasjon
Saggrenda stasjon er en jernbanestasjon som ligger i Kongsberg kommune. Den ble åpnet da jernbanelinjen mellom Kongsberg og Hjuksebø ble tatt i bruk. I 1967 ble stasjonen fjernstyrt. Etter at persontrafikken ble nedlagt 28. mai 1989, brukes stasjonen som fjernstyrt kryssingsspor.
Eksterne lenker
Saggrenda
Alvin og gjengen 2
Alvin og gjengen 2 (Org. tittel:Alvin and the chipmunks: The Squeakquel) er den andre filmen i serien om Alvin og gjengen. Den handler om tre jordekorn som har blitt rockestjerner, og på den ene konserten i Paris, Frankrike blir faren deres, Dave Seville skadet og lagt inn på sykehus, så guttene må bli passet på av fetteren til Dave, Toby. Bestemoren hans blir også lagt inn på sykehuset så nå er det opp til den rotete og klønete fetteren å passe på dem. Alvin, Simon og Theodore må begynne på skolen sammen med de vanlige ungene. Filmen er en oppfølger til Alvin og gjengen fra 2007. Den ble publisert på amerikansk kino den 23. desember 2009 av film-selskapet 20th Century Fox. Hovedrollene spilles av blant andre Zachary Levi, David Cross, Jason Lee og Justin Long.
Sammendrag
Under en veldedighetskonsert i Paris, Frankrike blir Dave alvorlig skadet. Når Dave ligger på sykehus ber han sin tante, Jackie, om å ta vare på Alvin og resten av gjengen. De skal også begynne ved en skole, West Eastman High School. Men når tante Jackie også havner i en ulykke, havner gjengen hos Toby, Jackies barnebarn. I mellomtiden bor Ian Hawke, som har blitt hjemløs og fullstendig blakk etter den første filmen, i kjelleren til JETT Records. Tre syngende kvinnelige jordekorn, Brittany, Jeanette og Eleanor, kjent under navnet The Chipettes, blir oppdaget og ansatt av Ian Hawke i et forsøk på å gjenopplive karrieren hans. På skolen blir Alvin, Simon og Theodore latterliggjort og mobbet av enkelte elever. Skolens rektor Rubin, er en stor fan av musikken deres. Hun hjelper dem med å melde dem på en musikk-konkurranse mellom forskjellige skoler, som heter Battle of the Bands.
På en generalprøve til denne musikk-konkurransen dukker plutselig Ian Hawke opp og introduserer sine nye stjerner, The Chipettes. Alvin og gjengen blir sjokkerte over å se jentene samarbeide med Ian. Det blir raskt rivalisering mellom sangerne når Ian overbeviser rektor Rubin om å la "The Chipettes" konkurrere i Battle of the Bands. Begge gruppene ønsker å representere skolen i Battle of the Bands, og rektor Rubin setter opp en konsert, for at de to gruppene skal konkurrere mot hverandre om hvem skal representere skolen i selve Battle of the Bands. I mellomtiden blir Alvin populær blant de andre elevene, og han blir med på skolens fotballag. Men han vet ikke at neste fotball-kamp går samtidig som en konsert sammen med gjengen. Under konserten forteller Theodore og Simon til fansen deres at Alvin ikke kan komme, og at gjengen derfor ikke kan opptre. Dette fører til en seier for de kvinnelige The Chipettes. Når Alvin endelig dukker opp lenge etter at konserten er over, finner han konsert-salen helt tom. Alvin forsøker å be gjengen sin om unnskyldning for at at han sviktet dem, men de ignorerer ham.
Theodore besøker en dyrehage dagen etter, og Alvin og Simon reddet ham fra en ørn. Dette fører til at de tre blir venner igjen. The Chipettes får i oppdrag om å åpne en konsert for Britney Spears, samme kveld som Battle of the Bands skal avholdes. Deres manager, Ian Hawke, overbeviser dem om å dumpe konkurransen ved skolen, og heller opptre ved konserten som han mener er langt viktigere for dem. The Chipmunks og The Chipettes velger istedet å opptre sammen under Battle of the Bands ved skolen. Dave kommer fra sykehuset for å se gjengen under konkurransen, og han er positiv til at "The Chipettes" skal flytte inn sammen med Alvin og gjengen.
Doral
Doral er en by i Miami-Dade County i den amerikanske delstaten Florida, vest for Miami internasjonale lufthavn. Byen har navn fra den berømte golfklubben Doral Golf Resort & Spa, som ligger innenfor kommunegrensene, grunnlagt av ekteparet Doris og Alfred Kaskel. Navnet Doral er en sammentrekning av «Doris» og «Alfred». Doral fikk bystatus 24. juni 2003 og har 29 685 innbyggere (2004).
International Work Group for Indigenous Affairs
International Work Group for Indigenous Affairs, eller Den internasjonale arbeidsgruppen for urfolk, er en uavhengig internasjonal organisasjon som arbeider med urfolks rettigheter. IWGIA ble etablert i 1968 og fungerte opprinnelig som et nettverk av aktivister, forskere og rådgivere. I 2000 ble IWGIA en medlemsbasert organisasjon. IWGIA arbeider særlig med urfolks menneskerettigheter, selvbestemmelse, rett til land og kontroll over ressurser, kulturell integritet og utvikling. Organisasjonens sekretariat holder til i København.
IWGIA har konsultativ status i FNs økonomiske og sosiale råd (ECOSOC) og har observatørstatus i Arktisk råd.
Strømsbu videregående skole
Strømsbu videregående skole er en tidligere videregående skole i Arendal. Skolen var den største yrkesfaglige skolen i Aust-Agder, med 180 ansatte og cirka 800 elever fordelt på 6 utdanningsprogram og 7 studieretninger det siste året før den ble nedlagt.
Historie
Skolen hadde ved avviklingen to avdelinger, en avdeling på Strømsbu, som tidligere var delt i Arendal Husmorskole og Arendal Yrkesskole, og en avdeling på Fløyheia, som tidligere var Arendal Sjømannsskole som besto av Arendal Kokk- og Stuertskole, Arendal Maskinistskole, Arendal Navigasjons- og Radioskole og Arendal Tekniske Fagskole.
Arendal Husmorskole
Husmorskolen ble startet i 1925 i midlertidige lokaler i Nesbakken i Arendal med 12 elever, etter initiativ fra Arendal Husmorforening. Arendal kommune overtok skolen i 1939, og skolen gikk over til Aust-Agder fylkeskommune i 1964. På 1960-tallet byttet den navn til «Arendal fagskole i husstell», men gikk i ti-år etter dette fremdeles på folkemunne under navnet Arendal Husmorskole. Fra 1930 til 1976 holdt skolen til på Langsæ gård, og den flyttet så til nye lokaler på Strømsbu, hvor den etter hvert ble en del av det videregående skolesystemet og fikk navnet «Strømsbuveien videregående skole». Fra 1941 til 1945 var den midlertidig på Møllers Asyl barnehage da tyske okkupanter brukte skolelokalene. Skolen ble slått sammen med Arendal Yrkesskole 1. august 1994, og fikk navnet «Strømsbu videregående skole».
Arendal Yrkesskole
Skolen ble etablert i 1937 i en brakke på Strømsbusletta som et snekkerkurs for arbeidsledig ungdom. Under andre verdenskrig ble kurset utvidet med en mekanisk grunnkursklasse i bilverkstedet til Henning Stæger-Holst i Engekjærdalen i Barbu. Etter krigen ble de to klassene sammenslått under en administrasjon og fikk navnet «Arendal Yrkesskole». Skolen fikk nye lokaler på Strømsbu i 1962. Samtidig overtok Aust-Agder fylkeskommune skolen. Det kom så nye bygg til i 1964 og 1976. 1. august 1994 ble skolen slått sammen med «Strømsbuveien videregående skole» og fikk navnet «Strømsbu videregående skole».
Arendal Sjømannsskole
I perioden 1849–1880 eksisterte det en privat sjømannsskole i Arendal, startet på initiativ fra Arendal sjømannsforening. Denne skolen måtte stenge grunnet lavt elevantall. I 1908 ble imidlertid Arendals offentlige sjømannsskole opprettet med kommunale og statlige midler. Denne skolen holdt til i Barbu frem til den nye sjømannsskolen stod ferdig på Fløyheia. Arendal kokk og stuertskole ble innviet 10. desember 1954, og i 1956 var lokalene for skippere, styrmenn og radioskolens elever ferdig. Sistnevnte avdeling ble innviet 30. mars 1957, og regnes som skolens offisielle åpningsår. Det tredje byggetrinnet, som besto av Arendal Maskinistskole, ble innviet 20. mars 1960.
Voisey’s Bay
Voisey’s Bay er et lokalsamfunn på nordøstkysten av Labrador i provinsen Newfoundland i Canada. Stedet bærer navn etter familien Voisey, som var av inuitisk og europeisk herkomst og som bosatte seg på stedet for å drive selfangst.
Norrköping kommune
Norrköping kommune er en kommune i Östergötlands län i landskapet Östergötland i Sverige. Kommunen har grenser til nabokommunene Söderköping, Linköping og Finspång i Östergötlands län. I nordvest grenser kommunen til Katrineholm og Nyköping kommuner i Södermanlands län. Kommunens administrasjonssenter ligger i Norrköping.
Strømsbu videregående skole
Arendal Sjømannsskole
Drivkraften bak byggingen av skolen var skipsreder Arnt J. Mørland, som ble utnevnt til Ridder av 1. klasse av St.Olavs Orden, blant annet grunnet sin innsats for etablering av skolen. Skolen gikk fra 1994 under navnet Arendal maritime videregående skole (AMVS), før den ble slått sammen med Strømsbu videregående skole i 2004.
Voisey’s Bay
Voisey’s Bay ble senere senter for mineralutvinning. Det ble først drevet ut jernmalm og senere uran. I 1993 ble det gjort funn av nikkel, et av de største og viktigste mineralfunn i Canada på flere tiår, og det ble startet utvinning også av dette. Utbyggingen ledet til strid mellom urbefolkningen, myndighetene og gruveselskapet om land og rettigheter til naturressursene.
Norrköping kommune
Tettsteder
Norrköping kommune har 22 tettsteder. I tabellen oppgis antall innbyggere per 31. desember 2010.
Strømsbu videregående skole
Arendal Sjømannsskole
Etableringer og sammenslåinger av skoler på Fløyheia siden 1954:
Nedlegging
I 2012 ble Strømsbu videregående skole nedlagt og erstattet av den nybyggede Sam Eyde videregående skole på Myra.
Litteratur
Aksel Ongre: Sjømannsskoler i Arendal med hovedvekt på tiden fra 1849 til 2005. Trykt i Arendal historielags årbok Sånn var det 2018.
Arkivene
Arkivene etter Strømsbu videregående skole og dets forløpere befinner seg på Kuben i Arendal.
Tor Aulin
Tor Aulin (født 10. september 1866, død 1. mars 1914) var en svensk komponist, fiolinist og dirigent. Han etablerte Aulin-kvartetten i 1887.
Moonlight and Roses
«Moonlight and Roses» er en sang basert på orgelstykket «Andantino in D-flat, op. 83 no. 2» (1888), som er én av briten Edwin Lemares få velkjente originalkomposisjoner. Den ble så populær at han ble bedt om å spille den på nesten alle sine konserter. Den ble solgt i titusener av eksemplarer, skjønt han tjente ingenting på den i begynnelsen, da den ble publisert av Robert Cocks i London i 1892. Han mottok en flat fee på tre guineas.
Vise om gullgraving
«Vise om gullgraving» er et skillingstrykk som Alf Prøysen fikk tilsendt til sin visespalte i «Magasinet for alle» på 1950-tallet. Innsenderen forteller: «''Sender her en gammel vise som min far, John H. Øverkil, skrev i 1873. Visen ble meget populær, og er trykket i Trondheim samme år, og ble sunget overalt i Trøndelag. Opptakten til at denne visa ble laget er: I 1865 reiste fra Stjørdalen fire unge karer til California og New Zealand på gullgraving, og var borte i åtte år. Da de kom hjem kjøpte de seg hest og fikk låne en karjol, og kjørte som storkarer rundt i bygda, som gjester i bryllup og lignende, hvor de ble hedersgjester overalt. Men sant å si, så hadde de ikke så mye gull som mange mente, det ble nok mest med stasen. Visen ble sunget første gang i et storbryllup i Flornes 1873, hvor disse gullets tre riddere var med og var hedersgjester.''»
Moonlight and Roses
Lemare kalte den ikke «Moonlight and Roses». Han føyde heller ikke tekst til melodien. Det var de amerikanske låtskriverne Ben Black og Charles N. Daniels (under psevdonymet Neil Moret) som føyde teksten til melodien uten tillatelse i 1921.
Stykket ble ekstremt populært og solgte over én million eksemplarer. Lemare truet med å gå til rettslige skritt i 1925, noe som resulterte i at han fikk en andel av royaltyinntektene. Han profitterte til slutt på sin populære melodi.
Vise om gullgraving
Teksten
1.Gullets røde glans fikk sin pris for lenge siden, her til lands var det kjent langt opp i tiden. Det er veien til all slags makt og ære, vei til kvinnens smil, samt til meget meget mere. Vei til jomfrubryst, pikekyss og meget annet vei til livets lyst til Paradisets kyst. Ref: Hurra, hurra, hurra!
Moonlight and Roses
Stykket anvender en teknikk kjent som thumbing down. Venstrehånden spiller et akkompagnement på kormanualet, mens fingrene på høyrehånden spiller melodien på solomanualet og tommelfingeren spiller samtidig melodien på det store manualet i parallelle sekster. Pianisten spiller således på tre manualer umiddelbart.
Eddy Arnold, The Tennessee Plowboy and His Guitar spilte den inn i New York City 2. desember 1952. Sangen ble utgitt av RCA Victor Records med katalognummer 20-5192A (i USA) og av EMI på His Master's Voice-etiketten med katalognummer MH 178. I Norge ble den utgitt på His Master's Voice A.L. 3318.
Vise om gullgraving
Teksten
3.Men Ny Zeeland er visst denne visen, visen alle og enhver må vel gje det prisen, prisen. Yndigt er det land som en paradisets have der er gull som sand for enhver som gidder grave. Der er Pli at få dette fine fine vesen som kan lykken nå og ingen imotstå.
Moonlight and Roses
Norske versjoner
Juul Hansen og Ernst Frønsdal har skrevet norske tekster. Hansens versjon bærer tittelen «Duggvåte roser». Frønsdals versjon heter «Tindrende øyne».
Referanser
Edwin Lemare
Vise om gullgraving
Teksten
4.Fra det paradis hvorom her er tale, tale kom en klok fornys Krus på bryggen fikk de alle. Kjeden var av gull rakk fra halsen og til foten, lommen den var full hvo det hatten efter moten. Jo da fikk man se hva det er å ligge hjemme straks løp pikene fra hver sin kjæreste.
6.Vil man bli forært nu for tiden kyss av pike, må man have vært i Ny Zeeland sant at sige, pikens fader ei vokter da de små podinder siger sjelden nei gullets svorne ridder hindres, allting går så smurt mammas rynker bliver glatte man blir ei belurt ei heller efterspurt.
7.Derfor gutter jeg råder eder til at reise, jeg vil og i vei vi må kunne lære kneise. Vi skal grave gull lære Pli i Zeelands landet, få personen full ut av penger, pral og annet, kommer hjem vi hei, har vi femti end på baken se det skader ei man siger ikke nei.
Arubas sentralbank
Arubas sentralbank (Centrale Bank van Aruba) er sentralbanken på Aruba.
Sentralbanken ble etablert 1. januar 1986, da Aruba løsrev seg fra De nederlandske Antiller, og ble et autonomt land underlagt Nederland.
Sentralbanken er en egen, juridisk selvstendig enhet, og har som hovedoppgave å holde verdien av deres valuta (Arubansk florin) stabil, samt å sørge for at øyas finansnæring har en sunn drift. Den Arubanske florin har vært låst til Amerikanske dollar siden sentralbankens oppstart.
Sentralbanksjef pr juni 2022 er Jane Figaroa-Semeleer , hun overtok etter Hassanali Mehran i september 2008.
Tyresö-Flaten
Tyresö-Flaten er en innsjø i Tyresö kommune i landskapet Södermanland, Sverige, og Tyresån-vassdragets dypeste innsjø med sine 25 meter. Innsjøens tilløp kommer fra Långsjön via Gammelströmmen, og utløpet går til Albysjön via Nyfors.
Innsjøen er meget næringsrik, noe som kommer av gamle avløpssynder, men også på grunn av stor tilførsel av overflatevann fra nærliggende tettbebyggelse (Krusboda), samt oppstrømsliggende innsjøer i Tyresö, Haninge, Huddinge og Stockholm.
I Tyresö-Flaten er det forbudt med motorbåttrafikk, og Tyresö fiskevårdsförening administrerer fiske og fiskekort. En stor del av innsjøen eies av Stockholm kommune. Innsjøens sørbredde, som går fra Gammelströmmen fram til utløpet i Nyfors, er en del av avgrensingen mot Tyresta nasjonalpark.
18. august
18. august er den 230. dagen i året, 231. i skuddår. Det er 135 dager igjen av året.
Navnedag
Tormod, Torodd.
Fødsler
Se flere som er født 18. august i Kategori:Fødsler 18. august.
Dødsfall
Se flere som døde 18. august i Kategori:Dødsfall 18. august.
Tannmåler
Tannmåler (Odontopera bidentata) er en sommerfugl i gruppen av de egentlige målere (Geometridae). Denne kraftig bygde arten er grå med flikete vinger, og er ganske vanlig i Norge nord til Nordland. Den kan kjennes fra andre målere med flikete vinger på den relativt homogene (lite spraglete) grå fargen.
Linn
Linn er et kvinnenavn som brukes mye i Norge og Sverige. Navnet har flere mulige opphav. Det kan være en kortform av navn som Linnea, Linda, Malin, osv, en variant av navnet Lina, eller det kan være dannet av det norrøne ordet lind eller det gammelhøytyske ordet linta som begge henviser til tresorten «lind». Selve navnet på tresorten stammer fra det urgermansk ordet linþia, som betyr «mild».
Tannmåler
Utseende
En middelsstor (vingespenn 32 – 40 mm), ganske kraftig, grå måler med flikete vinger. Antennene er ganske lange, nær 2/3 så lange som forvingen, kraftige og ikke påfallende fjærformede. Forvingen har to mer eller mindre tydelige, mørke tverrstriper, det ytterste er tofarget, mørkt og lyst. Den ytterste stripen er temmelig rett, den innerste krum. Vingenes grunnfarge er nokså variabel og hos mørke individer er det vanskelig å se tverrstripene. Forvingen har også en oval, mørk flekk rundt midten. Bakvingen har en mørk tverrstripe, også denne med en oval, mørk flekk. Larven er spraglete, grå eller grønnlig, med spredte, korte hår.
Linn
Navnet Linn kan også være en fornorskning av det engelske navnet Lynn, som har opphav i et etternavn dannet av det keltiske ordet llyn som betyr «innsjø».
Linn og Lin er også burmesiske personnavn.
Linn har navnedag 13. mai i Norge og Sverige og 15. april i Finland.
Utbredelse
Linn var et populært navn på jentebarn født i Norge på 1980- og 1990-tallet.
Tannmåler
Levevis
Denne vanlige arten lever i skog, heier og også i hager og parker. Larven kan finnes på mange ulike løvtrær og busker. De voksne målerne flyr om natten i mai – juni, og kommer gjerne til lys.
Utbredelse
Tannmåleren finnes i Nord- og Mellom-Europa. I Norge er den vanlig nord til det sørlige Nordland.
Mastacanthus
Mastacanthus er en slekt av biller som tilhører familiegruppen bladbiller (Chrysomelidae). Både larvene og de voksne (imago) er planteetere.
Utseende
Små (ca. 6 millimeter), sylindriske bladbiller, mer eller indre lyst brunlige. Kroppen er butt både foran og bak. Pronotum har en mørk, V-formet tegning. Det siste leddet av bakkroppen er synlig bak dekkvingene. Dekkvingene har dype furer. Antennene er ganske tynne og forholdsvis lange, gjerne lengre enn kroppen hos hannene.
Levevis
Hettebladbiller er særlig aktive i varme og solskinn. De voksne besøker også blomster for å ete pollen.
Utbredelse
Gruppen er utbredt i Mellom- og Sør-Amerika. De to artene som med sikkerhet blir plassert her lever på Cuba, en tredje art som muligens bør plasseres i en annen slekt i Chile.
Lars-Eric Lundvall
Lars-Eric Lundvall (født 3. april 1934 i Bofors, død 	8. april 2020 ) var en svensk ishockeyspiller som deltok i de olympiske vinterleker 1956 i Cortina d'Ampezzo, 1960 i Squaw Valley og 1964 i Innsbruck.
Lundvall vant en olympisk sølvmedalje i ishockey under vinter-OL 1964 i Innsbruck. Han var med på det svenske laget som kom på andreplass i turneringen, bak Sovjetunionen. Det var 16 lag som deltok, etter en kvalifiseringsrunde gikk de åtte vinnerne videre til finalegruppe som spilte en enkeltserie der alle lagene møttes én gang. Sovjetunionen vant alle sju kampene og vant serien med maksimale 14 poeng foran Sverige, Tsjekkoslovakia og Canada alle med ti poeng.